Hafa komið upp leitarsíðu vegna Vodafone lekans Fimm einstaklingar hafa smíðað leitarsíðu á netinu þar sem almenningur getur athugað hvort viðkvæmar upplýsingar tengdar því viðkomandi seú hluti af Vodafone upplýsingalekanum . Með afar einföldum hætti getur fólk skráð ýmist kennitölu , símanúmer eða netfang . Þeir sem standa á bakvið síðuna heita Baldur Már Helgason , Benedikt Valdez Stefánsson , Kristján Ingi Mikaelsson , Ólafur Örn Nielsen og Vignir Jónsson . „ Tilgangur síðunnar er að aðstoða fólk við að kanna hvort upplýsingar um það hafi verið á meðal stolnu gagnanna frá Vodafone . Viðkvæmar upplýsingar eru hvorki birtar á síðunni né geymdar í gagnagrunnum hennar . Hafirðu frekari spurningar bendum við þér á að hafa samband við Vodafone , “ segja þeir félagar í kynningu en þeir segjast ekki tengjast Vodafone á neinn hátt . „ Einungis er leitað í þeim gögnum sem stolið var af Vodafone og lekið var á netið . Áður en gögnum er hlaðið inn í leitargrunninn er viðkvæmum upplýsingum svo sem innihaldi sms skilaboða eytt svo einungis er hægt að kanna hvort gögn eru fyrir hendi eða ekki . Búið er að hlaða inn stærstum hluta gagnanna á leitarsíðuna . Fjöldi skráa með persónuupplýsingum var lekið og unnið er í því að greina þau og hlaða þeim öllum inn . Við hvetjum þig til að leita aftur á næstu dögum viljirðu ganga úr skugga um að persónuupplýsingar þínar séu ekki að finna í gögnunum sem var lekið , “ segja aðstandendur upplýsingasíðunnar .